জাফর ইকবালের ওপর হামলা জঙ্গিদের কাজ–সিলেটে নাহিদ | .:. bdindex24 .:.
প্রকাশনার সময়ঃ ২০১৮/০৩/০৫ at ৩:০০অপরাহ্ন পঠিত হয়েছেঃ ৪৬৩ বার
শিক্ষামন্ত্রী নুরুল ইসলাম নাহিদ বলেছেন, শাহজালাল বিজ্ঞান ও প্রযুক্তি বিশ্ববিদ্যালয়ের কম্পিউটার সায়েন্স অ্যান্ড ইঞ্জিনিয়ারিং বিভাগের অধ্যাপক, বিশিষ্ট লেখক ও শিক্ষাবিদ ড. জাফর ইকবালের ওপর অতর্কিত হামলার ঘটনাটি ন্যক্কারজনক। জঙ্গিরা তাকে প্রাণে মেরে ফেলার জন্য হামলা করেছে, এটা জঙ্গিদের কাজ।
রোববার (৪ঠা মার্চ) সিলেটের গোলাপগঞ্জর হাজিপুর আইডিয়েল উচ্চবিদ্যালয়ের নতুন ভবনের উদ্বোধন ও আলোচনা সভায় প্রধান অতিথির বক্তব্যে তিনি এসব কথা বলেন।
মন্ত্রী বলেন, বিশিষ্ট এ শিক্ষকের ওপর হামলার পর উন্নত চিকিৎসার জন্য প্রধানমন্ত্রী শেখ হাসিনার নির্দেশে তাকে এয়ার এম্বুল্যান্সে করে ঢাকায় প্রেরণ করা হয়েছে।
তিনি বলেন, আমাদের নতুন প্রজন্মকে শুধু শিক্ষিত করলে হবে না, তাদের ওপর নজরদারিও করতে হবে। তারা কী করছে, তারা বিপথগামী হচ্ছে কি-না এবং জঙ্গিদের সঙ্গে তার কোনো সম্পর্ক আছে কিনা সেদিকেও অবিভাবকদের নজর দিতে হবে।
শিক্ষামন্ত্রী নতুন প্রজন্মকে আলোর পথে নিয়ে যেতে গুরুত্বপূর্ণ ভূমিকা পালন করার জন্য শিক্ষক-অভিভাবকদের প্রতি আহবান জানান।
গত শনিবার থেকে সারা দেশে ও বিদেশে বাংলাভাষাভাষীদের মধ্যে একই আলোচনা। জাফর স্যারের উপর জঘন্য হামলা। হামলার সাথে সাথেই আলোচনা...